SAPPEเปิดวิสัยทัศน์ทางธุรกิจในอีก5ปีมองกำไรจะแกร่งจาก2Q58เป็นต้นไป
บล.ธนชาตระบุในบทวิเคราะห์วันนี้ (3เม.ย.58) ว่าบริษัท เซ็ปเป้ จำกัด (มหาชน)หรือ SAPPE จัดประชุมนักวิเคราะห์เมื่อวานนี้เพื่อพูดคุยเกี่ยวกับวิสัยทัศน์ทางธุรกิจในอีก 5 ปีข้างหน้า บริษัทฯ มีวัตถุประสงค์ที่จะมียอดขาย 1.0 หมื่นลบ. ภายในปี 63 โดยปัจจัยผลักดันยังคงเป็นธุรกิจระหว่างประเทศที่เติบโตอย่างรวดเร็ว และโอกาสในการเข้าซื้อแบรนด์ใหม่ เราเชื่อว่า ไตรมาส4/57 แตะระดับต่ำสุดแล้ว เราคาดว่ากำไรจะมีแนวโน้มแข็งแกร่งจากไตรมาส2/58SAPPE ซื้อขายที่ PEG ที่ 0.6 เท่า SAPPE ไม่แพงอีกต่อไป เรายังคงคำแนะนำ “ซื้อ” SAPPE
3 เม.ย. 2558

บล.ธนชาตระบุในบทวิเคราะห์วันนี้ (3เม.ย.58) ว่าบริษัท เซ็ปเป้ จำกัด (มหาชน)หรือ SAPPE จัดประชุมนักวิเคราะห์เมื่อวานนี้เพื่อพูดคุยเกี่ยวกับวิสัยทัศน์ทางธุรกิจในอีก 5 ปีข้างหน้า บริษัทฯ มีวัตถุประสงค์ที่จะมียอดขาย 1.0 หมื่นลบ. ภายในปี 63 โดยปัจจัยผลักดันยังคงเป็นธุรกิจระหว่างประเทศที่เติบโตอย่างรวดเร็ว และโอกาสในการเข้าซื้อแบรนด์ใหม่ เราเชื่อว่า ไตรมาส4/57 แตะระดับต่ำสุดแล้ว เราคาดว่ากำไรจะมีแนวโน้มแข็งแกร่งจากไตรมาส2/58SAPPE ซื้อขายที่ PEG ที่ 0.6 เท่า SAPPE ไม่แพงอีกต่อไป เรายังคงคำแนะนำ “ซื้อ” SAPPE
จากยอดขายรวมของปีที่แล้วที่ 2.8 พันลบ. SAPPE มีวัตถุประสงค์ที่จะกระตุ้นยอดขายให้เติบโตมาอยู่ที่ 5 พันลบ. ภายใน 2017 ซึ่งหมายความว่าจะเติบโตเฉลี่ยต่อปีที่ในช่วง 3 ปี ที่ 21% และจะถูกขับเคลื่อนการเติบโตด้วยธุรกิจในต่างประเทศเป็นหลัก ซึ่งคาดว่าจะมีสัดส่วน 70% ของยอดขายรวม จาก 61% ในปี 2014
เพื่อให้บรรลุเป้าหมาย SAPPE ตั้งเป้าเพิ่มยอดขาย “Mogu Mogu” น้ำผลไม้ที่มีวุ้นมะพร้าว ราว 30% ต่อปี ผ่านทางการเพิ่มขึ้นของยอดขายของตลาดต่างประเทศที่มีอยู่เป็นสำคัญ และความสำเร็จของการร่วมทุนใหม่ในประเทศจีน
เนื่องจากเห็นโอกาสในตลาดจีนที่ซึ่งปัจจุบันเป็นหนึ่งในห้าอันดับแรกของตลาดส่งออก SAPPE อยู่ในขั้นตอนการจัดตั้งบริษัทร่วมทุนในประเทศจีน SAPPE จะถือ 60% ใน บริษัทร่วมทุน ในขณะที่เหลือ 40% จะถือหุ้นโดยพันธมิตรท้องถิ่นใหม่ผู้ซึ่งจะเป็นผู้จัดจำหน่ายผลิตภัณฑ์ของ SAPPE ที่นั่น การจัดตั้งบริษัทร่วมทุนคาดว่าจะเสร็จสมบูรณ์ภายในปีนี้ และ SAPPE ตั้งเป้าที่จะเพิ่มยอดขายในจีนเป็น 1 พันลบ. ในสามปีข้างหน้า
โดยมองบวกต่อการพัฒนาในประเทศจีนนี้ ด้วยคาดว่าบริษัทร่วมทุนจะทำให้ยอดขายที่นั่นเติบโตและประสบความสำเร็จอย่างการร่วมทุนที่มีอยู่ในประเทศอินโดนีเซีย
สำหรับตลาดในประเทศ SAPPE ตั้งเป้ายอดขายเติบโต 10% ในปีนี้ จากที่ลดลง -7% ในปี 2014 ซึ่งเป้าหมายนี้สูงกว่าสมมติฐานของเราที่ 2% และบริษัทฯ ยอมรับว่าเป็นสิ่งที่ท้าทาย แต่ด้วยกิจกรรมทางการตลาดอย่างต่อเนื่องตั้งแต่ไตรมาส2/58และการขยายเข้าไปยังร้านค้าปลีกโมเดิร์นเทรด SAPPE โดยมองว่าเป้าหมายนี้เป็นระดับที่ไม่สูงเกินไปนัก
ในขณะที่ การย้ายโรงงานและแผนเพิ่มกำลังการผลิตมาถูกทาง SAPPE คาดว่ากำลังการผลิตใหม่จะผลิตในไตรมาส 3/58 และนี่จะช่วยลดค่าใช้จ่ายงาน outsourcing จาก 10% ในปีที่แล้วมาอยู่ที่  5%
โดยมีความเชื่อมั่นในเรื่องการเติบโตที่แข็งแกร่งของ SAPPE ประมาณการของเราถึงปี 60 เป็นไปตามที่บริษัทฯ ตั้งเป้า ขณะที่ประมาณการยอดขายหลังจากนั้นอยู่ในระดับที่ต่ำกว่า
จากฐานที่สูง เราคาดว่ากำไรไตรมาส 1/58 จะลดลงเทียบช่วงเดียวกันของปีก่อนแต่ฟื้นตัวแข็งแกร่งจากไตรมาส4/57 คาดว่าผลประกอบการจะเติบโตแข็งแกร่งเทียบช่วงเดียวกันของปีก่อนจากไตรมาส2/58เมื่อเข้าสู่ฤดูการส่งออก
 